Lapisan Nenering

Lapisan Nenering ialah satu lapisan batuan berusia Kuaterner yang terdapat di Semenanjung Malaysia.

 Asal-usul Nama 
Nama lapisan batuan ini diambil bersempena nama Felda Lepar Nenering di Pengkalan Hulu, Perak di mana batuan ini ditemui.

 Komposisi Batuan 
Lapisan Nenering umumnya merupakan batuan konglomerat yang tersimen dengan baik hingga sederhana baik dengan klasta konglomerat terdiri daripada batu pasir berpebel, batu pasir dan batu lodak.

Qalam Azad Rosle dan G.H.Teh (1998) mengelaskan Lapisan Nenering kepada 3 unit batuanQalam Azad Rosle and G.H.Teh, The stratigraphy, structure and significance of the Nenering Tertiary beds, Pengkalan Hulu (Keroh), Hulu Perak, Geological Society of Malaysia Bulletin 42, 1998..

Uyop Said dan Che Aziz Ali (1997) meletakkan usia maksima Lapisan Nenering kepada Kapur Awal berdasarkan penemuan fosil debunga Caronatispora telata dan Spheripollertes scabratus.

MT-JGSC (2009) mengelaskan semula Lapisan Nenering kepada 2 fasies dan menaiktaraf Unit Bawah sebagai Formasi Berapit yang berusia Kapur Awal berikutan penemuan beberapa jenis fosil debunga sebelum ini.

Pengelasan (Qalam Azad Rosle dan G.H. Teh, 1998)KeteranganPengelasan (MT-JGSC, 2009)Unit AtasMendapan fluvial beraliran lurus.Fasies lapisan pasir berkerikilUnit TengahPelapisan tebal bongkah dan kerikil, batu pasir berpebel dan batu pasir berbutiran kasar.Fasies lapisan kerikil dasarUnit BawahMendapan konglomerat tersimen dan tersusun dengan baik.Dinaiktaraf sebagai Formasi Berapit.

 Usia 
Che Aziz Ali dan Uyop Said (1997) meletakkan julat usia maksima Lapisan Nenering kepada Kapur AwalChe Aziz Ali dan Uyop Said, Sedimentologi dan Palinologi di dalam Lapisan Nenering, Grik, Perak, Sains Malaysiana, Universiti Kebangsaan Malaysia, 1997 berbanding hanya dalam Tertiar oleh Teh dan Sia (1991)Teh, G.H. and Sia, S.G., The Nenering Tertiary Deposits, Keroh, North Perak - A Preliminary Study. Newsletter of the Geological Society of Malaysia, 1991.

MT-JGSC (2009) meletakkan Lapisan Nenering dalam usia Kuaterner berbanding Tertiar berdasarkan persamaan litologi dan korelasi baik dengan Lapisan Ai Yoe Boe Chang di Thailand serta menaiktaraf unit bawah kepada formasi lain yang berusia Kapur AwalThe Malaysia-Thailand Border Joint Geological Survey Committee, MT-JGSC, Geology Of The Pengkalan Hulu-Betong Transect Area Along Malaysia-Thailand Border, Geological Papers Volume 7, 2009.

 Rujukan 
Kategori:Geologi Malaysia
Kategori:Geologi Semenanjung Malaysia